METODOLOGIE DE DISTRIBUIRE A LOCURILOR ÎN TABERELE

STUDENȚEȘTI LA UNIVERSITATEA DE VEST DIN TIMIȘOARA

***Anul universitar 2021-2022***

|  |
| --- |
|  |
| **Elaborat:** | Director DMC, Vlad D. CherecheșPreședinte OSUT, Andreea Argeșeanu | SemnăturaSemnătura |
| **Verificat:** | Prorector responsabil cu strategia academică și relația cu studențiiConf. univ. dr. Mădălin Bunoiu | Semnătura |
| ***Ediția a III-a*** |
| ***Intrat în vigoare la data de 08.07.2022*** |
| ***Retras la data de …………….….*** |

**Art. 1.** La Universitatea de Vest din Timișoara, locurile în taberele studențești organizate de Ministerul Tineretului și Sportului se distribuie în conformitate cu prevederile *Metodologiei privind organizarea taberelor studențești*, aprobată prin OMFTES nr. 20565 din 28.06.2022.

# Art. 2.

1. Criteriile și punctajele luate în considerare la acordarea locurilor în taberele studențești sunt:

# pe baza rezultatelor școlare și a activităților extracurriculare:

1. *Activitatea academică (Situația școlară)* – maximum 7,5 puncte cumulate astfel:
	* pentru studenții care finalizează anul I de licență punctajul se calculează astfel:

(7,5 puncte x media ponderată aferentă semestrului 1 al anului universitar 2021-2022, după sesiunea a 2-a de examene - B-I)/10;

* + pentru studenții care finalizează anul II, III sau IV (în cazul specializărilor cu 240 credite) de licență, punctajul se calculează astfel:

(7,5 puncte x media ponderată a anului de studiu anterior (finalizat în anul universitar 2020- 2021), după sesiunea C, inclusiv măriri de note)/10;

* + pentru studenții care finalizează anul I de masterat punctajul se calculează astfel:

(7,5 puncte x media ponderată aferentă semestrului 1 al anului 2021-2022, după sesiunea a 2-a de examene - B-I)/10;

* + pentru studenții finalizează anul II de master, punctajul se calculează astfel:

(7,5 puncte x media ponderată a anului I de masterat, după sesiunea C, inclusiv măriri de note)/10;

1. *Activitatea extracurriculară* - maximum 2,5 puncte se alocă pentru activitățile extracurriculare, dovedite prin documente justificative, derulate în anul universitar 2021-2022.

Cele 2,5 puncte sunt repartizate pe 3 categorii de activități, desfășurate pe parcursul prezentului an universitar:

* Activități științifice, de creație artistică și sportivă dovedite prin publicarea în reviste de specialitate, participare cu lucrări / proiecte la sesiuni de comunicări sau premii la concursuri științifice – 0,75 puncte.
* Activități academice extracurriculare – participare la concursuri științifice, traininguri de formare personală, contribuția la cercetare – 0,75 puncte. Se vor acorda 0,75 puncte și pentru participarea unui student la cel puțin 10 webinare/ateliere organizate de Centrul de Consiliere și Orientare în Carieră din UVT pe parcursul prezentului an universitar, în baza unei adeverințe emise de CCOC-UVT;
* Activități de voluntariat desfășurate în cadrul sau în folosul UVT, justificate prin adeverințe pe care se specifică clar perioada în care s-au derulat, astfel:
	+ 0,2 puncte pentru activități de voluntariat desfășurate pe o perioadă mai mică de 3 luni;
	+ 0,5 puncte pentru activități de voluntariat desfășurate pe perioadă de un semestru;
	+ 1 punct pentru activități de voluntariat desfășurate pe o perioadă unui an universitar.

Perioadele în care s-au desfășurat activitățile de voluntariat se cumulează, în limita a maximum 1 punct.

Activitățile de voluntariat trebuie să fie desfășurate fie în cadrul departamentelor, facultăților sau în folosul UVT, fie în cadrul unei organizații neguvernamentale înscrisă în [*Repertoarul UVT al ONG-urilor*](https://studenti.uvt.ro/voluntariat/), certificate printr-o adeverință.

# cazuri sociale:

1. *Venituri* – maximum 6 puncte cumulate, astfel:
	* 6 puncte pentru lipsa totală de venituri / membru de familie;
	* 5 puncte pentru venituri între 1 leu și 250 lei / membru de familie;
	* 4 puncte pentru venituri între 251 lei și 500 lei / membru de familie;
	* 3 puncte pentru venituri între 501 lei și 750 lei / membru de familie;
	* 2 puncte pentru venituri între 751 lei și 1000 lei / membru de familie;
	* 1 puncte pentru venituri între 1001 lei și 1386 lei / membru de familie.
2. *Handicap* – maximum 1 punct cumulat, astfel:
	* 1 punct pentru handicap grav;
	* 0,5 puncte pentru handicap mediu;
	* 0,3 puncte pentru handicap ușor;
3. *Situația familială* – maximum 1 punct cumulat, astfel:
	* 1 punct pentru orfanii de ambii părinți, sau studenții proveniți din centre de plasament;
	* 0.5 puncte pentru orfanii de un părinte;
	* 0.1 puncte pentru studenții care provin din medii defavorizate, din mediul rural, romi sau sunt absolvenți ai unor licee din mediul rural sau localități cu mai puțin de 10.000 locuitori.
4. *Activitatea academică (Situația școlară)* – maximum 2 puncte cumulate astfel:
	* pentru studenții care finalizează anul I de licență punctajul se calculează astfel:

(2 puncte x media ponderată aferentă semestrului 1 al anului universitar 2021-2022, după sesiunea a 2-a de examene - B-I) /10;

* + pentru studenții care finalizează anul II, III sau IV (în cazul specializărilor cu 240 credite) de licență, punctajul se calculează astfel:

(2 puncte x media ponderată a anului de studiu anterior (finalizat în anul universitar 2020-2021), după sesiunea C, inclusiv măriri de note)/10;

* + pentru studenții care finalizează în anul I de masterat punctajul se calculează astfel:

(2 puncte x media ponderată aferentă semestrului 1 al anului universitar 2021-2022, după sesiunea a 2-a de examene - B-I) /10;

* + pentru studenții care intra finalizează anul II de masterat, punctajul se calculează astfel: (2 puncte x media ponderată a anului I, după sesiunea C, inclusiv măriri de note) /10.
1. În cazul punctajelor egale, departajarea se face în baza mediei anului universitar precedent, respectivi mediei de admitere, în cazul studenților din anul I.

**Art. 3.** Comisia de selecție a studenților beneficiari de locuri de tabără din fiecare facultate este formată din:

* decanul și prodecanul facultății sau persoanele desemnate de aceștia;
* un reprezentant al Organizației Studenților din Universitatea de Vest din Timișoara – OSUT (student la facultatea în cauză) – organizația studențească reprezentativă la nivelul UVT, conform Cartei UVT.

**Art. 4.** Comisia de contestații la nivelul fiecărei facultăți este formată din:

* două cadre didactice titulare la facultatea respectivă (altele decât cele din comisia de selecție);
* un student din Consiliul facultății desemnat de către studenții reprezentanți în Consiliul facultății respective.

**Art. 5.** Numărul de locuri de tabără alocat fiecărei facultăți se repartizează de către prorectorul responsabil cu strategia academică și relația cu studenții, împreună cu un reprezentant OSUT, conform regulilor impuse de *Metodologia privind organizarea taberelor studențești*, aprobată prin OMFTES nr. 20565 din 28.06.2022, ca raport între numărul de studenți înmatriculați la forma de învățământ cu frecvență în fiecare facultate și numărul total de studenți ai universității la ciclurile de studii universitare de licență și de masterat.

**Art. 6.** Studenții beneficiari de locuri de tabără trebuie să fie înmatriculați la programe de studii universitare de licență sau masterat, forma de învățământ cu frecvență, indiferent de forma de finanțare, să aibă vârsta de până în 35 de ani și să se încadreze în una dintre următoarele categorii:

1. cazurile sociale – studenții orfani de ambii părinți, cei proveniți din casele de copii sau plasament familial, romi, absolvenți ai liceelor din mediul rural sau din orașe cu mai puțin de 10 000 de locuitori și cei care beneficiază de burse sociale, aceste categorii reprezentând minimum 20% din locurile alocate la nivel de UVT;
2. studenții cu rezultate deosebite obținute la învățătură în anul universitar precedent sau care au avut activități în cadru organizat, al universităților, la diverse manifestări culturale, artistice, științifice, sportive și de voluntariat, integraliști (care au promovat examenele la toate disciplinele de studiu obligatorii și opționale din anul universitar 2020-2021, iar în cazul studenților din anul 1 al ciclului de studii universitare de licență și masterat, studenții care sunt integraliști în semestrul I al anului universitar 2021-2022).

# Art. 7.

* 1. Cererile de solicitare a unui loc de tabără se depun în perioada **5-10 iulie 2022**, prin completarea și transmiterea unei cereri-tip pe adresa tabere@e-uvt.ro (conform modelului afișat pe site-ul UVT și pe [www.osut.ro](http://www.osut.ro/)), utilizând adresa de e- mail instituțională @e-uvt.ro, sau în format fizic sau prin fax la InfoCentrul studențesc UVT (completând același model de cerere).
	2. Cererile semnate de studenți vor fi însoțite de documentele justificative care atestă implicarea în activități extracurriculare sau încadrarea studentului în unul dintre cazurile sociale prevăzute la art. 6, lit. a) și vor primi un număr de înregistrare. Documentele justificative pentru cazurile sociale sunt similare celor depuse pentru acordarea burselor sociale. În cazul în care studentul este beneficiar de bursă socială în cadrul UVT, în procesul de înscriere pentru un loc de tabără nu va mai depune documente justificative ale situației sociale.

**Art. 8.** În data de 12 iulie 2022 se afișează pe site-ul UVT (la secțiunea dedicată taberelor studențești) și pe site-ul OSUT listele cu candidații care au depus cerere pentru a beneficia de un loc de tabără. Listele cu rezultatele procesului de selecție al beneficiarilor de locuri de tabără se afișează pe site-ul UVT (la secțiunea dedicată taberelor studențești) și pe site-ul OSUT în data de 14 iulie 2022.

**Art. 9.** Contestațiile pot fi depuse în data de 15 iulie 2022, la adresa de e-mail tabere@e- uvt.ro (utilizând adresa de e-mail instituțională @e-uvt.ro) sau în format fizic la InfoCentrul

studențesc, iar rezoluțiile asupra acestora vor fi anunțate în data 18 iulie 2022, prin e-mail către fiecare petent.

**Art. 10.** În data de 19 iulie 2022, până la ora 16:00, vor fi afișate *Listele finale cu studenții beneficiari ai locurilor de tabără și cu cei aflați pe listele de rezervă*, pe site-ul UVT (la secțiunea dedicată taberelor studențești) și pe site-ul OSUT.

**Art. 11.** Până cel târziu la data de 27 iulie 2022, prorectorul responsabil cu strategia academică și relația cu studenții va comunica facultăților numărul de locuri de tabără alocat, precum și perioadele și locațiile.

**Art. 12.** Întâlnirile cu studenții beneficiari de tabără în vederea alegerii locației și a perioadei vor fi organizate de către comisiile de selecție a studenților beneficiari de locuri de tabără, împreună cu OSUT, online, în perioada 28 iulie – 29 iulie 2022.

**Art. 13.** Până cel târziu la data de 1 august 2022, *Listele finale cu studenții beneficiari ai locurilor de tabără*, precum și locațiile și perioadele de desfășurare a taberelor, vor fi afișate pe site-ul UVT (la secțiunea dedicată taberelor studențești) și pe site-ul OSUT.

**Art. 14.** Listele finale cu studenții beneficiari ai locurilor de tabără, precum și locațiile și perioadele, procesele verbale și borderourile cu studenții beneficiari vor fi depuse, în două exemplare originale, până cel târziu la data de 01 august 2022, la secretariatul prorectorului responsabil cu strategia academică și relația cu studenții.

# Termene importante:

* 05 iulie - 10 iulie 2022 – depunerea cererilor (prin completarea și transmiterea unei cereri-tip pe adresa tabere@e-uvt.ro sau la InfoCentrul studențesc)
* 12 iulie 2022 – afișarea listelor cu candidații care au depus cerere de tabără;
* 12-14 iulie 2022 – procesul de selecție a beneficiarilor;
* 14 iulie 2022 – afișarea rezultatelor selecției;
* 15 iulie 2022 – depunerea contestațiilor la adresa de e-mail tabere@e-uvt.ro;
* 18 iulie 2022 – soluționarea contestațiilor;
* 19 iulie 2022 – afișarea listelor finale;
* 28-29 iulie 2022 – întâlniri cu studenții pentru alegerea perioadelor și locațiilor de tabără;
* 1 august 2022 – afișarea listelor finale cu studenții beneficiari ai locurilor de tabără, precum și locațiile și perioadele.